Plody morušovníka sú príjemne šťavnaté, osviežujúce a sladké či sladkokyslé. V minulosti sa používali hlavne v ľudovom liečiteľstve, ako farbivo alebo ako zdravá náhrada cukru. Moruše sa dajú konzumovať samotné, ale hodia sa aj ako prísada do jogurtu, ovsených vločiek, šalátov alebo dezertov. Dobre sa kombinujú s ďalšími druhmi ovocia, môžete ich usušiť a často slúži aj na prípravu marmelády, kompótu, muštu, sirupu, čaju, šťavy alebo vína.